《景德道中口占》
宋代·喻良能

捧檄东方日，芳春未及归。
路花红掩映，溪树绿因依。
鸟语催寒食，人烟接翠微。
寻诗忘远近，细雨湿征衣。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。